ระเบียบกรมสรรพสามิตระเบียบกรมสรรพสามิตว่าด้วยขั้นตอนและระยะเวลาการปฏิบัติงานเกี่ยวกับการส่งสินค้าออกนอกราชอาณาจักรโดยวิธียกเว้นภาษีหรือคืนภาษีพ.ศ.๒๕๔๑----------------------- อาศัยอำนาจตามความในข้อ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามกฎกระทรวงฉบับที่ ๑๗ (พ.ศ. ๒๕๒๙)ออกตามความในพระราชบัญญัติภาษีสรรพสามิต พ.ศ. ๒๕๒๗ ว่าด้วยการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชอาณาจักรและการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีลงวันที่ ๒๕ กรกฎาคม ๒๕๒๙ และระเบียบกรมสรรพสามิตว่าด้วยการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชอาณาจักรและการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษี พ.ศ. ๒๕๓๗ลงวันที่ ๑๕ มีนาคม ๒๕๓๗ กรมสรรพสามิตจึงออกระเบียบกำหนดขั้นตอนและระยะเวลาการปฏิบัติงานเกี่ยวกับการส่งสินค้าออกนอกราชอาณาจักร โดยวิธียกเว้นหรือคืนภาษี ไว้ดังต่อไปนี้ ข้อ๑ ระเบียบนี้เรียกว่า"ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานเกี่ยวกับการส่งสินค้าออกนอกราชอาณาจักรโดยวิธียกเว้นภาษีหรือคืนภาษี พ.ศ. ๒๕๔๑" ข้อ๒ ระเบียบนี้ให้ใช้ตั้งแต่วันออกประกาศเป็นต้นไป ข้อ๓ให้ยกเลิกระเบียบกรมสรรพสามิตว่าด้วยการปฏิบัติงานอนุญาตให้ส่งสินค้าออกนอกราชอาณาจักรโดยวิธียกเว้นภาษีหรือคืนภาษี พ.ศ.๒๕๓๒ ข้อ๔ผู้ประกอบอุตสาหกรรมที่ประสงค์จะส่งสินค้าออกนอกราชอาณาจักร โดยวิธียกเว้นหรือคืนภาษีให้ยื่นแบบ ภษ. ๐๑ - ๒๘คำขอยกเว้นหรือคืนภาษีสำหรับสินค้าที่ส่งออกนอกราชอาณาจักรตามมาตรา ๑๐๐ แห่งพระราชบัญญัติภาษีสรรพสามิตพ.ศ. ๒๕๒๗ ที่ส่วนคืน ยกเว้นและลดหย่อนภาษี สำนักบริหารการจัดเก็บภาษี ๒กรมสรรพสามิต หรือ ณ สำนักงานสรรพสามิตจังหวัดแห่งท้องที่ที่โรงอุตสาหกรรมนั้นตั้งอยู่และอนุญาตให้ส่งทางโทรสารหรือวิธีอื่นตามที่ได้รับอนุมัติจากอธิบดีด้วย ข้อ๕ในการอนุมัติยกเว้นหรือคืนภาษีสรรพสามิต สำหรับสินค้าที่ส่งออกนอกราชอาณาจักร ให้ปฏิบัติงานตามขั้นตอน ดังนี้ ๕.๑ให้เจ้าหน้าที่ลงทะเบียนรับแบบ ภษ. ๐๑ - ๒๘ และเสนอเจ้าพนักงานสรรพสามิตผู้มีหน้าที่ตรวจสอบคำขออนุญาตพร้อมหลักฐานที่ระบุไว้ในแบบ ภษ. ๐๑ - ๒๘ ๕.๒เจ้าพนักงานสรรพสามิตตรวจสอบรายละเอียดในแบบคำขอเมื่อเห็นว่าถูกต้องจึงมอบคืนแบบ ภษ. ๐๑ - ๒๘ให้ผู้ประกอบอุตสาหกรรมจำนวน ๑ ชุด ไปดำเนินการส่งสินค้าออกนอกราชอาณาจักรต่อไป ๕.๓ผู้ประกอบอุตสาหกรรมยื่นแบบ ภษ. ๐๑ - ๒๘ ที่นายด่านศุลกากรลงลายมือชื่อรับรองและประทับตราสมบูรณ์แล้วสำเนาใบขนสินค้าขาออกซึ่งได้ผ่านพิธีการศุลกากรเรียบร้อยแล้ว พร้อมรายงานการส่งของออก (ถ้ามี)โดยพนักงานศุลกากรได้ลงลายมือชื่อรับรองสำเนาและคำขอแจ้งการส่งสินค้าออกนอกราชอาณาจักรพร้อมด้วยเอกสารอื่นดังต่อไปนี้ (๑) เอกสารแสดงการสั่งซื้อสินค้า (๒) ใบแสดงรายการและราคาสินค้า (๓)ใบอนุญาตส่งออกในกรณีเป็นสินค้าควบคุม (๔) หลักฐานการเสียภาษีหรือวางประกันณ สถานที่ที่ผู้ประกอบอุตสาหกรรมยื่นแบบ ภษ. ๐๑ - ๒๘ไว้แล้วตาม ข้อ ๔ ๕.๔เจ้าพนักงานสรรพสามิตตรวจสอบความถูกต้องแล้วและเห็นควรอนุมัติให้ยกเว้นหรือคืนภาษีสรรพสามิตได้ให้ทำบันทึกความเห็นเสนอผู้อำนวยการส่วนคืนยกเว้นและลดหย่อนภาษี สำนักบริหารการจัดเก็บภาษี ๒หรือเจ้าหน้าที่บริหารสรรพสามิต ๗ สำนักงานสรรพสามิตจังหวัด แล้วแต่กรณี ๕.๕ผู้อำนวยการส่วนคืน ยกเว้นและลดหย่อนภาษี หรือเจ้าหน้าที่บริหารงานสรรพสามิต ๗ตรวจสอบทบทวนเอกสารหลักฐานแล้วเสนอผู้อำนวยการสำนักบริหารการจัดเก็บภาษี ๒ หรือสรรพสามิตจังหวัด ๕.๖ผู้อำนวยการสำนักบริหารการจัดเก็บภาษี ๒ หรือสรรพสามิตจังหวัดพิจารณาลงนามในหนังสืออนุมัติให้ยกเว้นหรือคืนภาษีให้ผู้ประกอบอุตสาหกรรมแล้วส่งหนังสือแจ้งให้ผู้ประกอบอุตสาหกรรมทราบเพื่อดำเนินการหักคืนภาษีสรรพสามิตในการเสียภาษีสรรพสามิต ในคราวต่อไป ข้อ๖ การปฏิบัติงานตามข้อ ๕ให้ดำเนินการให้แล้วเสร็จภายใน ๒ วันทำการ ข้อ๗ให้ผู้อำนวยการสำนักบริหารการจัดเก็บภาษี ๒ รักษาการตามระเบียบนี้ ประกาศณ วันที่ ๒๔ ธันวาคม พ.ศ. ๒๕๔๑ เรณู รื่นกลิ่น รองอธิบดี รักษาราชการแทน อธิบดีกรมสรรพสามิต[รก.๒๕๔๒/พ๑๐๔ง/๔๙/๑๗ ธันวาคม ๒๕๔๒] ชไมพร/แก้ไข ๒๙พฤษภาคม ๒๕๔๕ (A+A)